טווילה תארפ

טווילה תארפ (באנגלית: Twyla Tharp; נולדה ב-1 ביולי 1941) היא רקדנית, כוריאוגרפית וסופרת אמריקאית, שחיה ויוצרת בניו יורק. בשנת 1966 הקימה את להקת המחול שלה, "להקת טווילה תארפ" (Twyla Tharp Dance). ביצירתה היא משתמשת לעיתים קרובות במוזיקה קלאסית, בג'אז ובמוזיקת פופ עכשווית.

== ביוגרפיה ==
=== שנים מוקדמות ===
תארפ נולדה ב-1941 בחווה בפורטלנד שבאינדיאנה, בתם של ויליאם ולוסיל תארפ.<ref name="Encyclopædia Britannica"></ref> היא נקראה על שם טווילה תורנבורג (Thornburg), "נסיכת החזיר" של יריד מנסי (Muncie Fair) השנתי מספר 89 באינדיאנה, כפי שכתבה בספרה "ההרגל היצירתי: למד זאת והשתמש בכך כל חייך" (The Creative Habit: Learn It and Use It for Life, 2007).

כילדה קטנה, תארפ בילתה מספר חודשים בכל שנה עם סביה הקווייקרים בחוותם באינדיאנה. אמה התעקשה שתקבל שיעורים בריקוד (בלט, טאפ, ג'אז ומודרני), פסנתר, תוף, ויולה, כינור, קצרנות, גרמנית וצרפתית. בשנת 1950 עברה המשפחה לריאלטו, קליפורניה.<ref></ref> הוריה פתחו בית קולנוע בו עבדה תארפ.<ref></ref> היא למדה בבית הספר התיכון פסיפיק בסן ברנרדינו ולמדה בבית הספר לריקוד ורה לין. בלט למדה עם ביאטריס קולנט.<ref>James Robert Parish, [https://books.google.com/books?id=lrmouxw7xuIC&lpg=PA14&ots=G4gF_8wyQm&dq=Beatrice%20Collenette&pg=PA14#v=onepage&q=Beatrice%20Collenette&f=false Twyla Tharp] (Infobase Publishing 2009): 14-15. </ref> תארפ העידה על עצמה כ"תולעת ספרים מסורה"<ref name="NYT01">[https://www.nytimes.com/2010/03/07/arts/dance/07tharp.html "Tharp Is Back Where the Air Is Rarefied"], by Gia Kourlas, The New York Times, March 5, 2010 (March 7, 2010 p. AR1 NY ed.). Retrieved 2010-03-07.</ref> והעידה כי לוח הזמנים שלה הותיר מעט זמן לחיי חברה.<ref></ref> תארפ למדה בפומונה קולג' בקליפורניה, אך מאוחר יותר עברה לברנארד קולג' בניו יורק, שם למדה לתואר בהיסטוריה של האמנות וסיימה את לימודיה בשנת 1963. בניו יורק למדה אצל ריצ'רד תומאס, מרתה גרהם ומרס קנינגהם.<ref>Craine, Debra and Judith Mackrell. (2010). [https://books.google.com/books?id=42g8Hp-xA48C&pg=PA450&dq= The Oxford Dictionary of Dance, p. 450].</ref> ב-1963 הצטרפה תארפ ללהקת המחול של פול טיילור .

=== ריקודים ומופעי בלט ===
בשנת 1965 יצרה תארפ את הכוריאוגרפיה הראשונה שלה, "Tank Dive",<ref name="Kourlas2">Kourlas, Gia (4 April 2015). [https://www.nytimes.com/2015/04/05/arts/dance/twyla-tharps-50-years-of-forward-movement.html?ref=dance&_r=0 "Twyla Tharp's 50 Years of Forward Movement"]. The New York Times. Retrieved 6 April 2015.</cite></ref> והקימה את להקתה, להקת טווילה תארפ.<ref></ref> ביצירתה היא משתמשת לעיתים קרובות במוזיקה קלאסית, בג'אז ובמוזיקת פופ עכשווית. מ-1971 עד 1988 סיירה להקת טווילה תארפ ברחבי העולם וביצעה יצירות מקוריות.

מ-1971 עד 1988 קיימה להקת טווילה תארפ סיבוב הופעות נרחב ברחבי העולם, בו ביצעה יצירות מקוריות. בשנת 1973 יצרה תארפ את הכוריאוגרפיה "דוס קופה" למוזיקה של The Beach Boys עבור בלט ג'ופרי. מאוחר יותר יצרה תארפ כוריאוגרפיה למופע "Push Comes To Shove" משנת 1976, בו הופיע מיכאיל ברישניקוב, מופע שהיווה דוגמה לבלט מוצלב.

בשנת 1988 התמזגה להקתה של טווילה תארפ עם תיאטרון הבלט האמריקאי. מאז הוצגו בתיאטרון זה בבכורה עולמית 16 מיצירותיה של תארפ. עד 2010 כלל תיאטרון זה 20 יצירות של תארפ ברפרטואר שלו. מאז יצרה תארפ כוריאוגרפיות עבור בלט האופרה של פריז, הבלט המלכותי, ניו יורק סיטי בלט, בוסטון בלט, בלט ג'ופרי, פסיפיק נורתווסט בלט, מיאמי סיטי בלט, תיאטרון הבלט האמריקאי, להקת רחוב האברד ולהקת המחול של מרתה גרהם. תארפ יצרה את המחול "Cutting Up" (1991) עם מיכאיל ברישניקוב, מופע שהוצג ב-28 ערים במשך מעל חודשיים.
בקיץ 2000 החליפה להקת טווילה תארפ את רקדניה. בהרכב חדש זה הופיעה הלהקה ברחבי העולם. בהרכב זה פיתחה תארפ את המופע שלעתיד יהיה "Movin 'Out", הפקה מוזיקלית עטורת פרסים שהוצגה בברודוויי ובה שירי בילי ג'ואל, בכיכובם של רקדנים רבים שהיו בלהקת המחול.
בשנת 2012 יצרה תארפ את הופעת הבלט באורך מלא "הנסיכה והגובלין". המופע התבסס על סיפורו של ג'ורג' מקדונלד, "הנסיכה והגובלין", והוא הראשון שנועד לילדים. הבלט הופק בשיתוף להקת הבלט של אטלנטה והבלט המלכותי של ויניפג ובוצע על ידי שתי הלהקות.

תארפ הייתה האמנית הראשונה שקיבלה מלגת שהות (AIR) ב"פסיפיק נורתווסט בלט" בסיאטל. בתקופה זו יצרה והפיקה את יצירתה "המתנה בתחנה" (Waiting at the Station), עבודה חדשה עם מוזיקה של אמן ה-R&B אלן טוסן ועם תפאורה ותלבושות של שותפה מימים, סנטו לוקאסטו .

=== ברודוויי ===
תארפ בשנת 1981
בשנת 1980 הופיעה יצירתה של תארפ לראשונה בברודוויי, בביצוע להקת טווילה תארפ, במופע "כשהיינו צעירים מאוד" (When We Were Very Young). בשנת 1981 בוצעה יצירתה "גלגל קתרין", פרי שיתוף הפעולה שלה עם המוזיקאי דייוויד ביירן. היצירה שודרה ב-PBS, והפסקול שלה הופיע בתור תקליט LP.

ב-1985 בוצעה הגרסה שלה ל"שיר אשיר בגשם" בתיאטרון גרשווין במשך 367 הופעות.<ref></ref>

ב-2001 הועלה בשיקגו המחזמר של להקת המחול של תארפ, "Movin' Out", המבוסס על מוזיקה ושירים של בילי ג'ואל.<ref></ref> המופע עלה בברודוויי בשנת 2002 <ref></ref> ומאז הועלה 1,331 פעמים בברודוויי. בינואר 2004 החל המופע במסע הופעות ברחבי ארצות הברית. המחזמר קיבל 10 מועמדויות לפרסי טוני ותארפ זכתה בפרס לכוריאוגרף הטוב ביותר.<ref></ref>

ב-2005 העלתה תארפ מופע חדש בשם "הזמנים משתנים" , למוזיקה של בוב דילן בתיאטרון אולד גלוב בסן דייגו. מופע זה השיג שיאי מכירות<ref>Marketing Statement from The Old Globe Theatre in San Diego</ref> והועלה גם בניו יורק 28 פעם.

בשנת 2009 יצרה תארפ מופע על פי שירי פרנק סינטרה "Come Fly with Me", שהועלה באטלנטה,<ref>Marketing Statement from Alliance Theater</ref> בברודוויי ב-2010, בלמעלה מ-200 הופעות, ולאחר מכן בלאס וגאס ובאטלנטה שבג'ורג'יה ב-2011.

=== סרטים, טלוויזיה וכתיבה ===
תארפ שיתפה פעולה עם במאי הקולנוע מילוש פורמן ביצירת "שיער" (1978), "רגטיים" (1980) ו"אמדאוס" (1983); עם טיילור הקפורד בסרט "לילות לבנים" (1985); ועם ג'יימס ל. ברוקס בסרט "אעשה כל דבר" (1994).

בטלוויזיה יצרה תארפ כוריאוגרפיה עבור הפרק הראשון של סדרת ה-PBS "ריקוד" באמריקה; הפיקה וביימה את "Making Television Dance" (1977), שזכה בפרס הבינלאומי בפסטיבל הסרטים בשיקגו; וביימה את "גלגל קתרין" (1983) עבור ה-BBC. תארפ ביימה הסרט "בארישניקוב מאת תארפ" ב-1984.

תארפ כתבה שלושה ספרים: אוטוביוגרפיה מוקדמת, "Push Comes To Shove" (1992, ספרי בנטם); "ההרגל היצירתי: למד אותו והשתמש בו בחייך" (2003, סיימון ושוסטר), שתורגם לספרדית, סינית מנדרינית, רוסית, קוריאנית, תאילנדית ויפנית; "The Collaborative Habit" (2009, סיימון ושוסטר), תורגם גם לתאי, סינית וקוריאנית. תארפ ציינה שספרה "ההרגל היצירתי" עוסק בקיברנטיקה, בעיקר בתרגילי היצירתיות היוונית, כגון הטלת מטבע, כתרגיל בחילוץ משמעות מסודרת מן התוהו ובוהו, תרגיל הנגזר מן המוזת האסטרולוגיה אוראניה, בכך שמטבעות אקראיים הנפלטים אל משטח שטוח עשויים לשמש לפיתוח מיומנויות לשם ניתוח דפוסים.

==== סרטים ====
* שיער, 1978
* רגטיים, 1980
* אמדאוס, 1984
* לילות לבנים, 1985
* I'll Do Anything 

==== ספרים ====
* "Push Comes to Shove", 1992
* "ההרגל היצירתי", 2003
* "הרגל שיתוף פעולה", 2009

== אותות כבוד ופרסים ==
טווילה תארפ קיבלה שני פרסי אמי, 19 דוקטורטים לשם כבוד, אות הנשיא של ותיקי וייטנאם , המדליה הלאומית לאמנויות לשנת 2004 ומענקים רבים, כולל מענק עמיתי מקארתור. היא חברה האקדמיה האמריקאית לאמנויות ולמדעים וחברה לשם כבוד באקדמיה האמריקאית לאמנויות ולספרות.

בטקסי הפתיחה של קולג' ברנרד משנת 1982, העניקה לתארפ האלמה מאטר שלה את הכבוד הגבוה ביותר של האלמה מאטר, מדליית ברנרד לאות הצטיינות.

תארפ קיבלה את פרס טוני עבור הכוריאוגרפיה הטובה ביותר ואת פרס הדרמה עבור הכוריאוגרפיה המצטיינת בזכות המחזמר "Movin' Out". היא קיבלה מועמדות לפרס עבור כוריאוגרפיה יוצאת דופן למחזמר "שיר אשיר בגשם".

בשנת 2008 זכתה תארפ בפרס מרכז קנדי.<ref></ref>

בשנת 1993 התקבלה תארפ לאקדמיה להישגים .<ref></ref>

בין 2013 ל-2014, גלריית הדיוקנאות הלאומית בסמיתסוניאן הציגה את תארפ בתערוכה "לרקוד את החלום" כחלוצה של המחול המודרני האמריקאי.<ref></ref>

ב-24 במאי 2018 הוענק לתארפ תואר דוקטור לאמנויות מאוניברסיטת הרווארד.<ref name="news.harvard.edu">https://news.harvard.edu/gazette/story/2018/05/harvard-awards-seven-honorary-degrees/</ref>

== חיים אישיים ==
לתארפ יש בן ונכד.<ref name="Kourlas">Kourlas, Gia (3 February 2012). [https://www.nytimes.com/2012/02/05/arts/dance/twyla-tharp-creates-the-princess-and-the-goblin-ballet.html?scp=18&sq=ballet&st=cse "Tharp's New Tale, Woven In Dance"]. The New York Times. Retrieved 3 March 2012.</ref><ref></ref>

== ביבליוגרפיה ==
<div style="direction: ltr;">
* Tharp, Twyla (1992), Push Comes to Shove, הוצאת בנטם, 
* Tharp, Twyla (2006), ההרגל היצירתי: למד אותו והשתמש בו כל חייך, סיימון ושוסטר, 
* Tharp, Twyla (2013), הרגל שיתוף הפעולה: למד אותו והשתמש בו כל חייך, סיימון ושוסטר, 
</div>

== לקריאה נוספת ==
* סיגל, מרסיה, Howling Near Heaven ניו יורק: הוצאת סנט מרטין, 2006.

== קישורים חיצוניים ==

* 

* [https://web.archive.org/web/20120406065806/http://danceinteractive.jacobspillow.org/dance/hubbard-street-dance-chicago?ref=artist&refcar=%2Fartist%2Fs-t סרט ארכיוני של שירי סינטרה בביצוע להקת טווילה תארפ ב-1993 בכנסיית ג'ייקוב]
* [https://web.archive.org/web/20120406065819/http://danceinteractive.jacobspillow.org/dance/twyla-tharp?ref=artist&refcar=%2Fartist%2Fs-t טווילה תארפ מבצעת את "המאות האחדות" בשנת 2001]
* [https://www.youtube.com/watch?v=N4KiBmWuTEU אלווין איילי מבצע מופע בלט של תארפ]
* 

== הערות שוליים ==

קטגוריה:סופרות אמריקאיות
קטגוריה:סופרים אמריקאים
קטגוריה:זוכי פרס טוני
קטגוריה:עמיתות מקארתור
קטגוריה:עמיתי מקארתור
קטגוריה:זוכי פרס מרכז קנדי
קטגוריה:זוכות מלגת גוגנהיים
קטגוריה:זוכי מלגת גוגנהיים
קטגוריה:זוכי פרס אמי לבידור בפריים טיים
קטגוריה:אישים זוכי פרס דרמה דסק
קטגוריה:כוריאוגרפים אמריקאים
קטגוריה:כוריאוגרפיות אמריקאיות
קטגוריה:בוגרות ברנרד קולג'
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
קטגוריה:זוכי המדליה הלאומית לאמנויות